27. ΝΟΜΟΣ υπ’ αριθ. 2117 της 30 Απρ./7 Μαΐου 1952 Περί παροχής εξουσιοδοτήσεως προς τους Υπουργούς Συντονισμού, Εμπορίου, και Οικονομικών, δια την παράτασιν της από 8 Ιανουαρίου 1949 Συμβάσεως μεταξύ Ελληνικού Δημοσίου και Κοινοπραξίας Εταιρειών Πετρελαίου. Άρθρον μόνον Επιτρέπεται εις τους Υπουργούς Συντονισμού Εμπορίου και Οικονομικών, όπως δια κοινής αποφάσεώς των παρατείνωσι, μετά προηγουμένην πρότασιν των Κοινοπρακτουσών Εταιρειών Πετρελαίου, την κατά την 31 Δεκ. 1949 λήξασαν από 8 Ιαν. 1949 σύμβασιν μεταξύ Ελλην. Δημοσίου και Κοινοπραξίας Εταιρειών Πετρελαίου δια το χρονικόν διάστημα από 1 Ιαν. 1950 μέχρι 31 Μαρτίου 1951 και υπό τους εν αυτή ακριβώς όρους, ως και τας περί διαιτησίας διατάξεις του άρθρ. 18 της αυτής συμβάσεως, κυρωθείσης δια του υπ’ αριθ. 1312/49 Ν. Διατάγματος. Εξεδόθη η υπ’ αριθ. 74629/2480 της 27 Μαΐου/4 Ιουν. 1952 απόφασις των υπουργ. Συντονισμού, Οικονομικών και Εμπορίου περί παρατάσεως της ως άνω συμβάσεως μέχρι της 31 Μαρτ. 1951. 